Source: http://logistis-kavvadias.gr/arthra/poies-einai-oi-parokhes-dikaiomata-apo-ten-katokhe-tou-deltiou-anergias/
Timestamp: 2019-06-16 03:14:28+00:00
Document Index: 6742136

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Ποιες είναι οι παροχές-δικαιώματα από την κατοχή του δελτίου ανεργίας; - www.logistis-kavvadias.gr
Κτηματολόγιο Αθήνας: Έναρξη Προανάρτησης στον Δήμο της Αθήνας. Ελέγχουμε, Επιβεβαιώνουμε, Διορθώνουμε
Παράταση Φορολογικών δηλώσεων έως 29 Ιουλίου-Παράταση ρύθμισης 120 δόσεων έως 30/9
Κοινωνικός Τουρισμός 2019-Αιτήσεις από 3 Ιουνίου-14 Ιουνίου
Ρύθμιση 120 δόσεων-έναρξη αιτήσεων-δείτε το νομοσχέδιο
Έναρξη Φορολογικών δηλώσεων 2019-η υποβολή δηλώσεων ξεκίνησε
Επιδότηση στέγασης-oι αιτήσεις ξεκίνησαν
Επίδομα παιδιού 2019: Οι αιτήσεις ξεκίνησαν
Ποιες είναι οι παροχές-δικαιώματα από την κατοχή του δελτίου ανεργίας;
Καταχώρηση 2018/06/18
ΠΑΡΟΧΕΣ ΔΕΛΤΙΟΥ ΑΝΕΡΓΙΑΣ - ΔΙΚΑΙΩΜΑΤΑ ΑΝΕΡΓΩΝ ΑΠΟ ΤΗΝ ΚΑΤΟΧΗ ΔΕΛΤΙΟΥ ΑΝΕΡΓΙΑΣ
Μοριοδότηση για μόνιμους διορισμούς στις Προκηρύξεις μέσω ΑΣΕΠ για θέσεις ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (Υ.Ε.), και για προσλήψεις με συμβάσεις εποχικού ή οριμένου χρόνου (όπως 8-μηνες συμβάσεις κ.λπ.) Μοριοδότηση ανεργίας σε προκυρήξεις Δημοσίων Φορέων, ως κριτήριο κατάταξης
Μοριοδότηση σε Προγράμματα Κοινωφελούς Χαρακτήρα του ΟΑΕΔ (θέσεις εργασίας που προκηρύσσονται στην επίσημη σελίδα του ΟΑΕΔ που αφορούν συνήθως Δήμους-Νοσοκομεία, φορείς Δημόσιου τομέα κ.λπ.).Δικαίωμα συμμετοχής στο πρόγραμμα, μοριοδότηση ανεργίας ως κριτήριο κατάταξης
Δυνατότητα Συμμετοχής σε Ενεργητικές Πολιτικές (Απασχόληση, Κατάρτιση, Συμβουλευτική). Δίνεται η δυνατότητα για συμβουλευτική στο εργασιακό σύμβουλο και η κατάρτισή του σε σεμινάρια που γίνονται στο ΟΑΕΔ με σκοπό τον προσνατολισμό, την επανένταξη του ανέργου στην εργασία και την ανάπτυξη επιχειρηματικής πρωτοβουλίας.
Δυνατότητα Συμμετοχής σε Προγράμματα Κοινωνικής Προστασίας (Κοινωνικός Τουρισμός, Κατασκηνωτικό). [Το δικαίωμα αυτό χάνεται στην περίπτωση που οι άνεργοι απολέσουν την ιδιότητα του ανέργου σε χρόνο που δεν τους επιτρέπει να συγκεντρώσουν τις προϋποθέσεις συμμετοχής τους στα προγράμματα αυτά ως εργαζόμενοι]. 1. Πρόγραμμα Κοινωνικού Τουρισμού: Το πρόγραμμα απευθύνεται σε όσους κατά το προηγούμενο έτος από την έναρξη του προγράμματος: πραγματοποίησαν ως εργαζόμενοι 50 ημέρες εργασίας στην ασφάλιση του ΙΚΑ ΕΤΑΜ με εισφορές υπέρ του καταργηθέντος Οργανισμού Εργατικής Εστίας ή έλαβαν από τον ΟΑΕΔ 50 ημέρες ειδικής παροχής προστασίας μητρότητας ή έλαβαν επιδότηση ανεργίας τουλάχιστον 2 μηνών (50 ημερήσια επιδόματα) ή συγκέντρωσαν 50 ημέρες αθροιστικά από τα παραπάνω (ημέρες εργασίας, ειδικής παροχής προστασίας μητρότητας και επιδότησης ανεργίας) ή είναι εγγεγραμμένοι άνεργοι στο Ειδικό Μητρώο Ανέργων ΑμεΑ του ΟΑΕΔ κατά την ημερομηνία λήξης υποβολής των αιτήσεων. 2. Κατασκηνωτικό Πρόγραμμα: Δικαιούχοι είναι άνεργοι εγγεγραμμένοι στο μητρώο ανέργων του ΟΑΕΔ με συνεχόμενο χρονικό διάστημα ανεργίας κατά την ημερομηνία λήξης της προθεσμίας υποβολής αιτήσεων τουλάχιστον τεσσάρων (4) μηνών
Ασφάλιση μέσω του ΕΛΕΚΠ – κλάδος ΛΑΕΚ στον κλάδο ασθενείας σε είδος του ΙΚΑ-ΕΤΑΜ.(Παροχές ασθενείας σε είδος σε όσους έχουν πραγματοποιήσει οποτεδήποτε τουλάχιστον 3.000 ημερομίσθια στην ασφάλιση του κλάδου ασθενείας του ΙΚΑ και είναι εγγεγραμμένοι άνεργοι στα μητρώα των Υπηρεσιών του ΟΑΕΔ επί ένα συνεχές δωδεκάμηνο πριν την υποβολή της αίτησής τους για υπαγωγή στην ασφάλιση του ΙΚΑ)
Προαιρετική Ασφάλιση στους κλάδους σύνταξης και ΕΤΕΑ (Επικουρική Ασφάλιση) μέσω του ΕΛΕΚΠ – κλάδος ΛΑΕΚ(Οι άνεργοι (άνδρες άνω των 60 ετών, γυναίκες άνω των 55 ετών) που δύνανται να ενταχθούν στο πρόγραμμα προαιρετικής ασφάλισης προκειμένου να συμπληρώσουν τις προϋποθέσεις θεμελίωσης της σύνταξής τους στο ΙΚΑ, πρέπει να έχουν εγγραφεί ως άνεργοι στον ΟΑΕΔ και να κατέχουν δελτίο ανεργίας για δώδεκα (12) τουλάχιστον συνεχείς μήνες πριν την υποβολή της αίτησης υπαγωγής, να εξακολουθούν να είναι άνεργοι και να κατέχουν ενεργό δελτίο ανεργίας).
Ένταξη στο Κοινωνικό Τιμολόγιο της ΔΕΗ,εφόσον ισχύουν και οι προϋποθέσεις που ορίζει ο αρμόδιος Φορέας
Μειώσεις ή Απαλλαγές από τη φορολογική αρχή (ΕΝΦΙΑ κ.λπ.). Χορηγείται έκπτωση 50% ή 100% σε φορολογούμενους που βρίσκονται σε οικονομική αδυναμία πληρωμής της συνολικής οφειλής για το οικείο έτος, ή είναι πολύτεκνοι ή ανάπηροι (εφόσον πληρούνται συγκεκριμένες προϋποθέσεις που ορίζονται από το νόμο)
Ένταξη σε ευνοϊκές ρυθμίσεις που αφορούν σε δάνεια, οφειλές κλπ (Νόμος Κατσέλη). Σκοπός του νόμου είναι να βοηθήσει τον δανειολήπτη που πλήττεται από την κρίση, τη μείωση του εισοδήματος, την ανεργία, τις υποχρεώσεις προς το κράτος και τα προβλήματα υγείας και δεν μπορεί να ανταποκριθεί στην αποπληρωμή των δόσεων των δανείων και των χρεών του εν γένει. Υπάγονται όλα τα φυσικά πρόσωπα πλην των εμπόρων. Ειδικότερα, οι δημόσιοι και ιδιωτικοί υπάλληλοι, οι ελεύθεροι επαγγελματίες, οι συνταξιούχοι, οι καλλιτέχνες, οι νοικοκυρές, οι εισοδηματίες, οι άνεργοι και οι στερούμενοι παντός εισοδήματος. Τα απαραίτητα έγγραφα που πρέπει να προσκομίζονται, ώστε ο δικαστής να έχει πλήρη γνώση για την κατάσταση του δανειολήπτη – οφειλέτη αλλά και να είναι παραδεκτή η αίτηση είναι τα εξής: 1. Πιστοποιητικό οικογενειακής κατάστασης του αιτούντος (από το Δήμο ή τα ΚΕΠ), 2. Τα έξοδα διαβίωσης (ενοίκιο, ΔΕΗ, ΕΥΔΑΠ, ΟΤΕ, κοινόχρηστα, κινητό τηλέφωνο κλπ), 3. Τα εισοδήματα του αιτούντος (μισθός, σύνταξη, ενοίκιο ή από άλλη πηγή), 4. Πρόσφατες καταστάσεις οφειλών του νόμου από τις Τράπεζες, 5. Κάρτα ανεργίας & βεβαίωση ΟΑΕΔ περί επιδότησης ή μη σε περίπτωση ανέργου
Δωρεάν μετακίνηση στα Μέσα Μαζικής Μεταφοράς.
Δυνατότητα Συμμετοχής σε προσφορές επιχειρήσεων του ιδιωτικού τομέα. Στον ΟΑΕΔ και συγκεκριμένα στον Εργασιακό σύμβουλο είναι δημοσιευμένες θέσεις για τις οποίες ο άνεργος μπορεί να ζητήσει συστατικό σημείωμα και να αναζητήσει εργασία.
Ωφελούμενοι διαφόρων παροχών (π.χ. επίδομα θέρμανσης)εφόσον πληρούνται συγκεκριμένες προϋποθέσεις που ορίζονται από το νόμο)
Δυνητικοί δικαιούχοι του Κοινωνικού Εισοδήματος Αλληλεγγύης) (εφόσον πληρούνται συγκεκριμένες προϋποθέσεις που ορίζονται από το νόμο)
Διασύνδεση με υπηρεσίες ενεργοποίησης που στοχεύουν στην ένταξη ή επανένταξη των δικαιούχων στην αγορά εργασίας και στην κοινωνικής επανένταξη
Πιθανά οφέλη από παροχές Δήμων (π.χ. δημοτικά κολυμβητήρια, δημοτικά θέατρα). Ανάλογα με το Δήμο ανακοινώνονται δωρεάν δράσεις σε ανέργους ανεξάρτητα αν είστε δημότης η μη του συγκεκριμένου δήμου.
Ελεύθερη είσοδος σε αρχαιολογικούς χώρους, μνημεία και μουσεία. Δικαίωμα ελεύθερης εισόδου σε αρχαιολογικούς χώρους, μνημεία και μουσεία έχουν οι κατόχοι ενεργού κάρτας ανεργίας.
Χρήσιμα επιδόματα:Ποια είναι;ποιοι είναι οι δικαιούχοι;ποια είναι τα δικαιολογητικά;